CONSILIUL LOCAL AL MUNICIPIULUI CRAIOVA

HOTĂRÂREA NR. 7


Consiliul Local al Municipiului Craiova, întrunit în şedinţa ordinară din data de 31.01.2008;

Având în vedere raportul nr.6100/2008 întocmit de Direcţia Asistenţă şi Protecţie Socială prin care se propune aprobarea listelor cu beneficiarii de abonamente lunare gratuite pe mijloace de transport în comun în municipiul Craiova, condiţiile de acordare precum şi cuantumul abonamentelor, pentru luna FEBRUARIE 2008 şi rapoartele comisiilor de specialitate ale Consiliului Local al Municipiului Craiova nr.30, 31, 32, 35, 36/2008; 

În conformitate cu prevederile Legii nr.448/2006 privind protecţia şi promovarea drepturilor persoanelor cu handicap, modificată şi completată de Ordonanţa de Urgenţă a Guvernului nr.14/2007;

 
În temeiul art.36, alin.2 lit. d coroborat cu alin.6, lit. a, pct.2 şi art.45, alin.2, lit. a  din Legea nr.215/2001, republicată, privind administraţia publică locală.

HOTĂRĂŞTE:

Art.1. Se aprobă listele ce cuprind 2179 beneficiari de abonamente  lunare gratuite pe mijloacele de transport în comun pentru persoanele cu handicap accentuat şi grav, cât şi pentru însoţitori, asistenţii personali şi asistenţii personali profesionişti ai acestora, din municipiul Craiova, pentru luna FEBRUARIE 2008, în valoare de 64.716,3 lei, conform anexelor nr. 1-3 care fac parte integrantă din prezenta hotărâre. 

Art.2. Acordarea abonamentelor de transport gratuite se va face astfel: 

- pentru persoanele cu handicap accentuat şi grav eliberarea se va face la cerere, pe baza certificatului de încadrare în grad de handicap cu îndeplinirea următoarelor condiţii:


- să aibă domiciliul stabil în municipiul Craiova;

· să deţină certificat de încadrare în grad de handicap, eliberat de Comisia Pentru Protecţia Copilului sau de Comisia de Evaluare a Persoanelor Adulte cu Handicap;

· să fie apte fizic pentru deplasare.

- însoţitorii persoanelor cu handicap grav, ai copiilor cu handicap accentuat, ai adulţilor cu handicap auditiv şi mintal accentuat care sunt supraveghetori ocazionali beneficiază de gratuitate pe mijloacele de transport în comun numai când acompaniază persoana cu handicap, în baza legitimaţiei deţinute de bolnav;

- pentru asistenţii personali ai persoanelor cu handicap grav se eliberează abonamente nominale, care nu sunt transmisibile, evidenţa lor fiind în baza de date a Direcţiei Asistenţă şi Protecţie Socială, figurând angajaţi cu contract de muncă pe perioadă determinată sau nedeterminată

- pentru asistenţii personali profesionişti ai persoanelor cu handicap grav sau accentuat se eliberează abonamente nominale la cerere în baza situaţiei lunare transmise de DGASPC Dolj

Art.3. Se aprobă cuantumul abonamentului în limita sumei de 29,7 lei/persoană/lună  care va include şi contravaloarea tipăririi acestuia. 

Art.4. Serviciul Administraţie Publică Locală, Direcţia Economico - Financiară, Direcţia Asistenţă şi Protecţie Socială şi  Regia Autonomă de Transport Craiova vor aduce la îndeplinire prevederile prezentei hotărâri.

